Karate Sluts Zip Hoodie
Blackbelt Zip Hoodie
Hatchet Kai (Hitchhiker Shirt) Zip Hoodie
Sweep The Leg Johnny Zip Hoodie
Obama Confirmed Weeaboo Zip Hoodie Leër mandjies, beurtkrag knou apteke | Netwerk24
Deur Hanlie Stadler 19 Februarie 2020 10:29
Die apteekgroep Dis-Chem sê die makro-ekonomiese omgewing ondersteun ondernemings glad nie en daarbenewens het beurtkrag ook ’n groot negatiewe impak op mense se koopgedrag.
Dis-Chem sê beurtkrag verander mense se koopgewoontes.
Ondanks dié probleme het Dis-Chem se inkomste in die 22 weke tot 2 Februarie met 10% tot R10,3 miljard gestyg.
Beleggers was egter nie juis beïndruk nie en die groep se aandeelprys het in ’n stadium selfs met 6,4% tot R22,47 gedaal.
Ivan Saltzman, Dis-Chem se stigter en uitvoerende hoof, sê danksy die groep se laeprysstrategie, promosies en die wye keuse wat hy aan verbruikers bied, kan hy steeds genoeg voete lok.
Dis-Chem trek ook voordeel uit die konsolidasie van die apteekbedryf, met al hoe meer onafhanklike apteke wat uitgekoop word.
Verkope net in Dis-Chem-winkels het met 9,2% tot R9,4 miljard gestyg en Dis-Chem sê hy hou aan om markaandeel in verskeie kategorieë te wen.
Verkope in winkels wat ook in dieselfde 22 weke van die vorige boekjaar oop was en dus vergelykbaar is, het met net 2,1% gestyg en Dis-Chem se pryse het gemiddeld met net 1,2% gestyg. Dit beteken verkope word deur nuwe winkels aangedryf.
Die groep het 12 nuwe winkels in die tydperk bygekry en dié winkels presteer “bo verwagting, wat ons metode vir die keuse van liggings bevestig”.
Dis-Chem verwelkom die feit dat die enkeluitgangsprys van medisyne, soos deur die regering vasgestel, vanjaar met 4,53% gaan styg. Dis teenoor stygings van minder as 2% in vorige jare.
Dis-Chem se inkomste uit groothandelverkope aan sy eie en ander apteke het met 18,3% tot R7,1 miljard gestyg. Hiervan is intergroepverkope R6,2 miljard.
Verkope aan sy eie apteke was 18,2% hoër en verkope aan The Local Choice (TLC) en onafhanklike apteke het met onderskeidelik 20,7% en 14,9% gegroei. TLC is ’n Dis-Chem-franchise.
Dis-Chem gaan sy resultate vir die boekjaar tot einde Februarie op 20 Mei uitreik.